Қырғыз президенті қытай вакцинасын салдырды
"Қырғыз президенті қытай вакцинасын салдырды" | "https://abai.kz/post/137089"
TITLE: Қырғыз президенті қытай вакцинасын салдырды
URL: https://abai.kz/post/137089
META: "Қырғыз президенті қытай вакцинасын салдырды" | "https://abai.kz/post/137089"
DATE: 23.07.2021
AUTHOR(s): Abai.kz
TOTAL WORDS: 121
TEXT: Қырғызстан президенті Садыр Жапаров Бішкектегі сауда орталықтарының біріндегі пунктке барып, қытайлық Sinopharm препаратын салдырды, - деп хабарлайды 24.kg . Бұған дейін Қырғызстан басшысы тұрғындарды белсенді түрде вакцина алуға шақырған болатын. Бірақ өзі осы уақыт аралығында коронавирус жұқтырып аурғанына байланысты антиденелері жеткілікті екенін айтып вакцина салдырудан бас тартқан. Айта кетейік, Қырғызстанда коронавирусқа қарсы вакцинация науқаны 2021 жылдың 29 наурызында басталды. Елде қытайлық Sinopharm және ресейлік "Спутник V" вакциналары қолданылады. 2021 жылдың 22 шілдесінде AstraZeneca препаратымен вакциналау басталды. Елге гуманитарлық көмек ретінде Әзірбайжан бөлген AstraZeneca-ның 40 мың дозасы жеткізілген. Қырғызстан Денсаулық сақтау министрлігінің мәліметінше, 3 шілдедегі жағдай бойынша 6 миллион халқы бар республикада барлығы 120 мыңнан аса адам вакцина салдарған. 2020 жылдың наурызынан бастап көрші республикада коронавирустан 2 227 адам қайтыс болған. Abai.kz
